Rasmus Ristolainen

**Rasmus Ristolainen** (s. 27. lokakuuta 1994 Turku) on suomalainen jääkiekkopuolustaja, joka pelaa NHL-joukkue Philadelphia Flyersissa. Buffalo Sabres varasi hänet  ensimmäisen kierroksen kahdeksantena pelaajana.

## Pelityyli
Jääkiekkoon erikoistuneen *[[Jatkoaika.com]]in* verkkolehden mukaan isokokoisen Ristolaisen vahvuuksiin kuuluvat rohkeus, rauhallisuus, laukaus, alivoimapelaaminen, fysiikka, monipuolisuus, luistelu ja pelin avaaminen. Yhdysvaltalainen *[[The Hockey News]]* -aikakauslehti on luonnehtinut Ristolaista pelityyliltään monipuoliseksi puolustajaksi, joka taitaa sekä kiekollisen, fyysisen että peruspelaamisen. Ristolaisen heikkouksia ovat *The Hockey Newsin* mukaan vartalon käyttö ja ajoittainen kiekon ylipelaaminen. *Yleisradion* urheilutoimittaja Tommi Seppälä korosti kuitenkin vuoden 2015 joulukuussa Ristolaisen kuuluvan fyysisiltä ominaisuuksiltaan NHL:n kärkiviidennekseen. "Jo nyt nuori suomalainen muodostaa ison koon, hyvän liikkumisen, laadukkaan kiekollisen pelaamisen, teknisen huipputason, terveen itseluottamuksen ja fyysisen kovuuden kautta paketin, jollaista ei suomalainen jääkiekkohistoria tunne".

## Seuraura
Ristolainen on Turun Palloseuran kasvatti. Hän voitti C-nuorten SM-hopeaa vuonna 2009 ja B-nuorten SM-hopeaa vuonna 2011. Ristolainen pelasi ensimmäisen SM-liigaottelunsa 15. helmikuuta 2011 HIFK:ta vastaan 16 vuoden ikäisenä. Hän sai ottelussa jääaikaa 6.41 minuuttia. Ristolaisesta tuli näin SM-liigan kaikkien aikojen neljänneksi nuorin pelaaja ja TPS:n kaikkien aikojen toiseksi nuorin SM-liigapelaaja Aki-Petteri Bergin jälkeen.

Maaliskuussa 2011 Ristolainen teki TPS:n kanssa kolmivuotisen SM-liigasopimuksen. Hän sai joukkueessa peliaikaa harjoituskaudella kuuden ottelun verran European Trophy -turnauksesta, mutta ei pelannut vielä SM-liigan runkosarjan 2011–2012 avausottelussa, vaan avasi kautensa A-nuorissa. Ristolainen pelasi kuitenkin seuraavassa ottelussa 17. syyskuuta 2011 Porin Ässiä vastaan keräten ottelussa syöttöpisteen Ville Vahalahden tekemään maaliin. Hänet palkittiin ottelusta *[[Ilta-Sanomat|Ilta-Sanomien]]* yhden tähden tähtipelaajana. Liigauransa kolmannessa ottelussa 20. syyskuuta 2011 Ristolainen teki ensimmäiset kaksi liigamaaliaan vierasottelussa Tampereen Ilvestä vastaan. Hänet palkittiin ottelun *Ilta-Sanomien* kolmen tähden tähtipelaajana. Ristolainen kantoi maalien ansiosta hetken myös TPS:n kultakypärää. Yhteensä hän teki tulokaskautensa aikana 40 runkosarja- ja kahdessa pudotuspeliottelussa tehopisteet 3+5=8 sekä keräsi 78 jäähyminuuttia. Kaudella 2012–2013 hän oli TPS:n tehokkain puolustaja tehopistein 3+12=15. Helmikuussa hän teki kaksivuotisen jatkosopimuksen TPS:n kanssa, mutta siirtyi NHL-sopimuksen saatuaan Pohjois-Amerikkaan.

### NHL
#### Buffalo Sabres
Tammikuussa 2013 NHL:n kykyjenetsijäpalvelu listasi Ristolaisen Pohjois-Amerikan ulkopuolella pelaavista kenttäpelaajista kolmanneksi NHL:n varaustilaisuuteen 2013. Hän oli myös listan ensimmäinen puolustaja. Huhtikuun rankingissa Ristolaisen sijoitus oli neljäs. Kesäkuun varaustilaisuudessa Buffalo Sabres varasi Ristolaisen ensimmäisen kierroksen kahdeksantena pelaajana. Heinäkuussa Ristolainen teki Buffalo Sabresin kanssa kolmivuotisen tulokassopimuksen.

Syksyllä 2013 Ristolainen sai harjoitusleirin päätteeksi paikan joukkueen kokoonpanosta ja teki NHL-debyyttinsä kauden 2013–2014 avausottelussa 2. lokakuuta 2013 Detroit Red Wingsia vastaan. Hän sai ottelussa jääaikaa 16.44 minuuttia. Ristolainen teki ensimmäisen NHL-maalinsa 25. lokakuuta 2013 ottelussa Florida Panthersia vastaan. Tulokaskaudellaan hän pelasi 34 NHL-ottelua tehden neljä tehopistettä. Hän pelasi osan kaudesta myös Sabresin farmijoukkueessa, Rochester Americansissa, jossa hän pelasi 34 ottelua tehden kuusi maalia ja 20 tehopistettä. Kaudella 2016–2017 Ristolainen pelasi ensimmäisen kokonaisen kautensa NHL:ssä ja oli joukkueensa tehokkain puolustaja 20 tehopisteellä.

NHL-kauden 2015–2016 Ristolainen aloitti vahvasti ja sai jatkuvasti runsaasti peliaikaa. Jo 29 runkosarjaottelun jälkeen hän oli rikkonut yhden kauden piste-ennätyksensä kerättyään tehopisteet 7+14=21. Torstai-iltana 10. joulukuuta 2015 Ristolainen teki NHL-uransa ensimmäisen hattutempun. Edellisen kerran Buffalo Sabresin puolustajista hattutempun oli tehnyt Phil Housley vuonna 1988. Ristolaisen kaikki maalit syntyivät ottelun viimeisessä erässä. Koko NHL:ssä puolustaja oli edellisen kerran tehnyt kolme maalia yhdessä erässä vuonna 1998, jolloin asialla oli Al MacInnis. *[[Urheilusanomat|Urheilusanomien]]* NHL-kirjeenvaihtaja Sami Hoffren nimesi hattutempun "Syksyn suoritukseksi". Joulukuussa 2015 yhdysvaltalainen televisio- ja radioyhtiö *[[CBS|CBS Sports]]* arvioi Ristolaisen Buffalo Sabresin arvokkaimmaksi pelaajaksi. "Buffalo satsasi täksi kaudeksi runsaasti hyökkäykseen, mutta suurin kehitys joukkueessa on nähty 21-vuotiaan Ristolaisen kohdalla. Hän näyttää jo nyt olevan joukkueensa ykköspuolustaja ja hänestä voi hyvin tulla koko puolustuksen tukipilari tulevaisuutta varten", arvioi CBS Sports.

Ristolainen teki kuuden vuoden jatkosopimuksen Buffalo Sabresin kanssa lokakuussa 2016. Sopimus takasi hänelle 5,4 miljoonan dollarin vuositulot eli yhteensä 32,4 miljoonaa dollaria. Jatkosopimuksensa ensimmäisellä kaudella 2016–2017 hän paransi piste-ennätystään neljällä tehopisteellä tehtyään 79 ottelussa 45 tehopistettä, joilla hän oli jälleen joukkueensa tehokkain puolustaja. Hän jatkoi joukkueen tehokkaimpana puolustajana, kunnes Sabres varasi vuonna 2018 Rasmus Dahlinin, joka oli Ristolaista yhden pisteen verran tehokkaampi kaudella 2018–2019. Ristolaisen peliaika putosi Dahlinin tulon myötä noin 26 minuutista reiluun 22 minuuttiin kausilla 2019–2020 ja 2020–2021.

#### Philadelphia Flyers
Heinäkuussa 2021 Sabres kauppasi Ristolaisen Philadelphia Flyersiin vaihdossa Robert Häggiin sekä vuoden 2021 ensimmäisen kierroksen ja vuoden 2023 toisen kierroksen varausvuoroihin. Maaliskuussa 2022 Ristolainen teki Flyersin kanssa viisivuotisen ja yhteensä 25,5 miljoonan dollarin arvoisen jatkosopimuksen. 1. tammikuuta 2023 hän oli 1 657 taklauksellaan eniten NHL:n historiassa taklannut suomalaispuolustaja.

## Maajoukkueura

Ristolainen pelasi alle 18-vuotiaiden Ivan Hlinkan muistoturnauksessa vuosina 2010 ja 2011 sekä World U-17 Hockey Challengessa vuosina 2010 ja 2011, joista ensimmäisessä turnauksessa hän oli Suomen joukkueen ainoa vuonna 1994 syntynyt pelaaja. Hänet valittiin Pohjola-leirin tähdistökentälliseen vuonna 2009. Alle 18-vuotiaiden maailmanmestaruuskilpailuissa vuonna 2012 Ristolainen toimi Suomen varakapteenina. Hänet valittiin Saksaa vastaan pelatun puolivälieräottelun päätteeksi ottelun parhaaksi pelaajaksi Suomen joukkueesta.

Ristolainen pelasi alle 20-vuotiaiden maailmanmestaruuskilpailuissa vuosina 2012, 2013 ja 2014. Hän oli vuoden 2013 turnauksessa Suomen tehokkain puolustaja Ville Pokan kanssa tehopistein 2+4=6. Ristolainen toimi myös joukkueen kapteenina turnausta edeltäneissä harjoitusotteluissa. Vuoden 2014 turnauksessa hän oli Suomen varakapteeni ja ratkaisi joukkueelle maailmanmestaruuden tehtyään jatkoajalla 2–3-voittomaalin turnauksen isäntäjoukkue Ruotsia vastaan. Ristolainen valittiin koko turnauksen parhaaksi puolustajaksi ja tähdistökentälliseen.

Suomen jääkiekkomaajoukkueessa Ristolainen on pelannut kahdeksan ottelua antaen yhden maaliin johtaneen syötön. Hänet valittiin Suomen ensimmäiseen MM-leiriryhmään vuoden 2013 turnaukseen. Ristolainen pelasi ensimmäisen maaottelunsa ensimmäisessä Euro Hockey Challengen ottelussa 3. huhtikuuta 2013 Lyngbyssä Tanskaa vastaan ollessaan 18-vuotias. Vuoden 2015 MM-joukkueesta hän putosi viimeisten joukossa. Syksyllä 2016 Ristolainen pelasi Suomen maailmancupjoukkueessa kolme ottelua tehopisteittä.

Joulukuussa 2024 Ristolainen valittiin , mutta joutui lopulta jättämään sen välistä loukkaantumisen vuoksi.

## Tilastot

## Lähteet

## Aiheesta muualla
*Rasmus Ristolainen QuantHockey.com -sivustolla (suomeksi)
*
*
*